། སྙིང་རྗེ་ང་ད་
དཀར་ལས་ཀྱང་། བཅོམ་ལྡན་འདས་ཀྱི་ཞལ་ནས། ཀུན་དགའ་བོ་ང་འདས་ནས་མ་འོངས་
པའི་དུས་ན། བྱང་ཕྱོགས་ཀྱི་རྒྱུད་དུ་དགེ་སློང་འཚོ་བྱེད་ཅེས་བྱ་བ། སྔོན་གྱི་རྒྱལ་བ་ལ་ལྷག་
པར་བྱ་བ་བྱས་པ། སངས་རྒྱས་སྟོང་མང་པོ་ལ་བསྙེན་བསྐུར་བ། དགེ་བའི་རྩ་བ་བསྐྱེད་པ་
ལྷག་པའི་བསམ་པ་བསྐྱེད་པ། ཐེག་པ་ཆེན་པོ་ལ་ཡང་དག་པར་ཞུགས་པ། སྐྱེ་བོ་མང་པོ་
ལ་ཕན་པ་དང་བདེ་བའི་ཕྱིར་ཞུགས་པ། མང་དུ་ཐོས་པ། བྱང་ཆུབ་སེམས་དཔའ་སྡེ་སྣོད་
25」

རཉམ་མེད་དག མ་ཐར་སྒྲུབ་བརྒྱུད་བསྟན་པའི་མཛེས་རྒྱན།
འཛིན་པ་ཐེག་པ་ཆེན་པོའི་བསྔགས་པ་བརྗོད་པ། ཐེགས་པ་ཆེན་པོ་ཡང་དག་པར་རབ་ཏུ་
སྟོན་པ་ཞིག་འབྱུང་བར་འགྱུར་རོ། །ཞེས་དང༌། གུ་རུ་རིན་པོ་ཆེ་ནས། ཨོ་རྒྱན་ང་ཉིད་
བསྙལ་སྨད་ལྷ་རྗེར་སྤྲུལ། །དྭགས་སྒོམ་སྙིང་པོའི་དོན་སྒོམ་ཁྱུ་ཅིག་འབྱུང༌། །ཞེས་དང༌།
མདོ་སྔགས་མཐར་ཕྱིན་ཟླ་འོད་གཞོན་ནུ་ནི། །པདྨ་ང་དང་གཉིས་མེད་མཐོང་ཐོས་གྲོལ། །
ཞེས་དང༌། རྗེ་མར་པས། རྨི་ལམ་རྟ་དགྲོལ་གྱི་མགུར་དུ། རྒོད་དེ་ལ་བུ་གཅིག་བྱུང་བ་དེ། །
འགྲན་གྱི་དོ་མེད་ཅིག་འབྱུང་བ་ཡིན། །བྱ་ཕྲན་གྱི་ནམ་མཁའ་གང་བ་དེ། །བཀའ་བརྒྱུད་ཀྱི་
བསྟན་པ་དར་བ་ཡིན། །ཞེས་མཉམ་མེད་དྭགས་པོ་སྲས་དང་བཅས་ལུང་བསྟན་ཅིང་། རྡོ་
རྗེ་རྣལ་འབྱོར་མས། རྗེ་བཙུན་ལ་ཉི་ཟླ་སྐར་གསམ་ལྟ་བུའི་བུ་སློབ་གྲུང་ཐོབ་ཉེར་ལྔ་ལས་
ཀུན་གྱི་མཆོག་ཉི་མ་ལྟ་བུ་མཉམ་མེད་དྭགས་པོ་ཡིན་པར་ལུང་བསྟན་ཏོ། །
གཉིས་པ་རྣམ་ཐར་དངོས་ལ་ས་བཅད་རགས་པ་ཙམ་དུ་རྣམ་པ་བཅུ་ལས། དང་པོ་
ལུང་བསྟན་ཇི་བཞིན་སྐུ་སྐྱེ་བ་བཞེས་པའི་ཚུལ་ནི། སྤྱིར་བསྐལ་པ་མང་པོའི་གོང་ནས་ཆོས་
ཀྱི་སྐུ་བརྙེས་ཏེ་དེ་མ་གཡོས་བཞིན་དུ། གཞན་སྣང་སངས་རྒྱས་ཀྱིས་འདུལ་བ་ལ་སངས་
རྒྱས་སུ་སྤྲུལ། བྱང་སེམས་ཀྱིས་འདུལ་བ་ལ་བྱང་སེམས། དེ་བཞིན་དུ། གྲུང་ཐོབ། པཎྚི་ཏ་
དགེ་སློང་རྒྱལ་པོ་བློན་པོ་ཁྱིམ་བདག་སོགས་དང༌། ས་ཆུ་མེ་རླུང་སོགས་སེམས་ཅན་ལ་
གང་གིས་ཕན་པ་དང༌། གང་དང་གང་གིས་འདུལ་བ་དེ་དང་དེར་སྤྲུལ་ནས་དོན་མཛད་ལ་
འདི་ཙམ་མོ་ཞེས་ཚད་དུ་བཟུང་བ་སུ་ཞིག་གིས་ནུས། འདིར་སྐབས་སུ་བབས་པ། ཁ་བ་
ཅན་གྱི་ཡུལ་དབུས། བསྙལ་གྱི་ས་ཆར། གདུང་རུས་སྙི་བ། ཡབ་དགའ་འབར་རྒྱལ་པོ་དང་།
ཡུམ་བསྟན་འཛིན་སྒྲོལ་མ་གཉིས་ལ་སྲས་གསུམ་འཁྲུངས། མི་ཆེ་བ་རྒྱལ་བ་པོ་ཏོ། ཆུང་བ་
སྙི་ཆུང༌། རྗེ་ཉིད་བར་པ་སྟེ། ས་མོ་ལུག་གི་ལོ་ས་ག་ཟླ་བའི་ཚེས་བརྒྱད་ལ་ངོ་མཚར་བའི་
ལྟས་དང་བཅས་ཏེ་སྐུ་འཁྲུངས། མཚན་དར་མ་གྲགས་སུ་གསོལ། ཡབ་སྨན་པ་ཡིན་པས་
གསོ་རིག་བསླང། དགུང་ལོ་བཅོ་ལྔ་ཙམ་ནས་དགེ་བཤེས་ཟངས་དཀར་ང་སོགས་བླ་མ་དུ་
255

གངས་ཅན་རིག་བཅུད་ལས། ཀརྨ་ངེས་དོན་བསྟར་འཛིན་གྱི་གསུང་འབུམ་པོད་གསུམ་པ།
མ་ལ་བདེ་མཆོག་དང༌། ཡོ་ག་རྩ་རྒྱུད་གསང་སྙིང༌། ཧེ་རུ་ཀ་གལ་པོ་སོགས་ཞི་ཁྲོ་དང་
ཐུགས་རྗེ་ཆེན་པོ་དྲ་བ་འཛིན་པའི་རྒྱུད་སོགས་གསར་རྙིང་གི་དབང་དང་རྒྱུད་མང་དུ་གསན།
སྔོན་གྱི་རྒྱལ་བའི་མཛད་པ་དང་རྗེས་མཐུན་འཇིག་རྟེན་པའི་ཆོས་ལྟར་རྗེ་དཔོན་ཞང་དར་
མ་འོད་ཀྱི་སྲིང་མོ་བཙུན་མོར་བཞེས་ཏེ་སྲས་མིང་སྲིང་གཉིས་ཀྱང་འཁྲུངས། ཡབ་འཇིག་
རྟེན་གྱི་མཁྱེན་པ་ཆེ་སྟབས་རྗེ་ཉིད་ཀྱང་ལུགས་གཉིས་གང་ལའང་མཁྱེན་པ་ཆེ། ཕན་
སེམས་ཆེ་ཞིང་ཀུན་གྱི་ཡིད་དུ་འོང་བ། ཐུགས་རྒྱུད་འཇམ་པ་སོགས་སྐྱེས་བུ་དམ་པའི་
མཚན་རྟགས་ཐམས་ཅད་མངའ་འོ། །
གཉིས་པ་འཁོར་བ་ལ་ངེས་པར་བྱུང་སྟེ་རྒྱལ་བསྟན་གྱི་སྒོར་ཞུགས་པ། ཐོས་བསམ་
སྒོམ་གསུམ་སྒྲུབ་པར་མཛད་པའི་ཚུལ་ནི། མི་རྟགས་སྟོན་པའི་སློབ་དཔོན་ལྟ་བུར་སྐབས་
ཤིག་གི་ཚེ་སྲས་མིང་སྲིང་གཉིས་འདས་པར་མ་ཟད། བཙུན་མོ་ཡང་ནད་ཀྱིས་མནར་ཏེ་
སྨན་དཔྱད་རིམ་གྲོ་གང་གིས་ཀྱང་མ་ཕན་པའི་སྔས་མགོར། རྗེ་ཉིད་གསུང་རབ་སྒྲོགས་
ཤིང་ཕུགས་པའི་ཐུགས་དགོངས་ལ། བུད་མེད་འདི་ལུས་ཟུང་འདི་ཙམ་ཟད་ཀྱང་མི་འཆི་བ་
འདི་སེམས་ཆགས་ཤིག་ཡོད་པ་འདྲ་དགོངས་ནས། བཙུན་མོ་ལ། འདུས་བྱས་འཁོར་བའི་
མཚན་ཉིད་མ་གོ་བའི་སེམས་ཅན་ཚོ་འོ་རེ་བརྒྱལ། བདེ་བ་མེད་པའི་འཁོར་བར་སྡོད་རྩིས་
བྱེད་པ་རྣམས་ཉོན་རེ་མོངས། ཉེ་འབྲེལ་རྨི་ལམ་ལྟ་བུ་ལ་གདུང་ལེ་བྱེད་པའི་འཁྲུལ་པའི་
སེམས་ཅན་འདི་ཀུན་མཐོང་བས་ང་སྣང་བ་སྐྱོ་བར་འདུག །ཁྱོད་ལུས་ཟུང་འདི་ལྟར་སོང་
རུང་མི་འཆི་བ་འདི་གཅིག་ལ་ཆགས་པ་ཡིན་པ་འདྲ། ཕྱི་ནོར་ནང་རྗ་ས་གང་ལ་ཆགས་ཀྱང་
ངས་དགེ་ཕྱོགས་སུ་གཏོང་ངེས་ཆགས་རྒྱུ་གང་ལའང་མེད། འོ་རོལ་གཉིས་ཀྱང་སྔོན་སྨོན་
གྱི་འབྲེལ་བས་ལན་ཅིག་འཛོམས་ཀྱང་། ལས་ངན་གྱི་དབང་གིས་ཁྱོད་ལ་ན་ཚ་འདི་ལྟ་བུ་
བྱུང་བས་ང་སྦྱོང་ལ་ཁྱོད་རང་སྡུག་པ་ལས་མི་འདུག །ལར་ཁྱོད་སོས་རུང་ཤི་རུང་ང་ཆོས་
གཤའ་མ་ཞིག་མི་བྱེད་པའི་ཐབས་མི་འདུག་གསུངས་པས། བཙུན་མོ་ན་རེ། ད་གཞན་གང་

མཉམ་མེད་དྭགས་པོ་ལྷ་རྗེའི་རྣམ་ཐར་སྒྲུབ་བརྒྱུད་བསྟན་པའི་མཛེས་རྒྱན།
ལའང་ཆགས་པ་མིན་ཁྱེད་རང་ལ་ཆགས་པ་ལགས། ལར་འཁོར་བའི་ཁྱིམ་ཐབས་འདི་ལ་
སྐྱིད་མི་འདུག་པས། ལྷ་རྗེ་ཁྱེད་སྙིང་ནས་ཆོས་མཛོད་ཅིག་ཟེར་བས། རྗེ་ཉིད་ཀྱིས། ཁྱོད་
སོས་རུང་ཤི་རུང་ང་ཆོས་བྱེད་པའི་མནའ་ཞིག་སྐྱེལ་ལམ་གསུངས་པས།
ཁྱེད་ཀྱིས་གཞན་
བསླུས་པ་དང་བརྫུ་ན་བྱས་པ་མེད་དེ། ད་ལན་ང་ཡིད་ཆེས་མི་འདུག་པས་མནའ་སྐྱེལ་བར་
དེར་རྗེ་ཉིད་ཀྱི་ཨ་ཁུ་དཔལ་བསོད་དཔང་པོར་བཙུག་ནས་དབུ་སྙུང་བཞེས་
ཞུ་ཟེར་བས།
པས། བཙུན་མོ་རྗེ་ལ་འཇུས་ཏེ། ཞལ་ངོ་ལ་བལྟས་ནས་མཆི་མ་ཁྲུལ་གཅིག་བཏོན་ནས་
དབུགས་སོང་སྐད། དེར་བཙུན་མོའི་རྗེས་ཀྱི་བྱ་བ་དང་དགེ་རྩ་ཡང་དག་པར་མཛད་ནས་ད་
ཆོས་བྱེད་དགོངས་ཏེ་ཐུགས་བདེ་མོར་བཞུགས་ཡོད་སྐབས། ཨ་ཁུས། ཚ་བོ་སེམས་སྐྱོ་
བར་ཡོད་སྙམ་ནས་ཤ་ཆང་ཞིག་ཁྱེར་ནས་ཡོང་། ཁུ་མཚན་གཉིས་གསུང་གླེང་མཛད་པས།
རྗེའི་ཞལ་ནས། ཨ་ཁུ། ད་ཆུང་མ་དེ་ཤི་བས་བློ་བདེ་གསུངས་པས་ཨ་ཁུ་སེམས་འཁྲུགས་
ནས། དེ་འདྲའི་ཆུང་མ་ཁྱོད་ཀྱིས་གང་ནས་བཙལ་ཀྱང་མི་རྙེད་ཞང་དར་མ་འོད་ཀྱི་ཐོས་ན་
ཁ་ཆད་ཀྱང་ཡོང་ཟེར། ས་སྤར་གང་གཏོར་བས། ཨ་ཁུ། བརྗེད་པ་ལགས་སམ། ང་ཆོས་
བྱེད་པར་མནའ་བསྐྱལ་བ་མ་ལགས་སམ་གསུངས་པས། ཚ་བོ་བདེན་ང་རང་འདི་འདྲ་
རྒས་ཀྱང་ཆོས་མི་དྲན་པ་མཚང་ཆེ་ཟེར། དེ་ནས་རྗེ་ཉིད་དེ་རིང་ཕར་མངའ་རིས་པ་བློ་ལྡན་
ཤེས་རབ་ཀྱི་དྲུང་དུ་དགོངས་ལོ་ཉེར་དྲུག་ཚེ་རབ་ཏུ་བྱུང་ནས་ཚིག་རྫོགས་མཛད། མཚན་
བསོད་ནམས་རིན་ཆེན་དུ་གསོལ། དགྱེས་རྡོར་གསང་འདུས་སོགས་དོན་དང་གདམས་
ངག་རྒྱུད་དང་རྒྱུད་བཤད་མང་དུ་གསན། རྗེ་ཉིད་ཀྱི་གྲོགས་པོ་འགོང་སྟོན་བྱ་བ་ན་རེ།
སློབ་དཔོན་བྱང་ཆུབ་སེམས་དཔའ་བླ་མ་མི་ལའི་གདམས་ངག་ཡོད་པར་འདུག །མི་ལ་
གྲུབ་ཐོབ་ཡིན་གསུང་། འོ་ཅག་སློབ་དཔོན་ལ་ཞུ་ཟེར་བས། ཅང་གནང་ངམ་གསུངས་པས།
ཞུ་དང་གཞན་ཞོར་ལ་འོང་གིས་ཟེར་ནས་ཞུས་པས། རྗེ་ཉིད་ལ་ཞག་བདུན་ནས་གནས་པ་
བཟང་པོ་བྱུང་། སྣང་བ་བན་བུན་འཇའ་ཚོན་ལྟ་བུར་ཤར། མི་རྟོག་པ་ཉིན་མཚན་ངོ་མི་ཤེས་
257

གངས་ཅན་རིག་བཅུད་ལས།
ཀརྨ་ངེས་དོན་བསྟར་འཛིན་གྱི་གསུང་འབུམ་པོད་གསུམ་པ།
པ་བྱུང༌། ན་ཚོ་ཤོང་ན་འདུག་དུས་ན་ཏིང་འཛིན་ལ་ཇི་ཙམ་བཏང་འོང་བ་བྱུང༌། གཉིད་ཐུན་
གཅིག་མིན་པ་རྒྱུན་ལ་ཆད་པ་བྱུང་བས། ཅི་ཙམ་འོང་བལྟས་པས་ཞག་བཅུ་དྲུག་ཏུ་རྒྱུན་མ་
ཆད་པ་བྱུང༌། དེ་ནས་ཅག་ངན་དུ་སོང་རྩ་སྐུད་པ་འདྲ། ཉོན་མོངས་པ་ཐམས་ཅད་མགོ་ནོན་
ནས་ངོས་མི་ཟིན་པ་ཡང་བྱུང༌། ཏིང་ངེ་འཛིན་གྱི་བདེ་བས་བློ་འཕྲོག་ནས་འདོད་པའི་ཡོན་
ཏན་ལྔ་པ་དེ་ལ་མི་འགྱུ་བ་ཡང་བྱུང༌། དགེ་བཤེས་སྒྲེ་མའི་ཞལ་ནས། ཁྱེད་ཏིང་ངེ་འཛིན་
བཟང་ཟེར་བ་ཇི་ལྟར་ཡོད་གསུངས་པ་ལ། ནེའུ་ཐང་བདེ་མོ་ལ་གོམ་པ་འདོར་བ་དང་།
ངའི་རྒྱུད་ཀྱི་ཏིང་ངེས་འཛིན་བསྐྲུན་པ་ལ་ཁྱད་མེད། ཐང་ལ་བསྡད། དཀྱིལ་དཀྲུང་བྱས།
།་གི་ཕྱག་རྒྱ་བྱས་རླུང་ཤེས་བྱས་པས་རླུང་ནང་དུ་སྤུར་གྱིས་སོང་ནས་བདེ་
གསལ་མི་རྟོག་པ་འོང་བ་ལ་དཀའ་ལས་མེད་གསུང་། དེ་ནས་སྒོམ་ནི་རང་ཉིད་ལ་ཡོད།
དབུ་རུ་བྱང་གི་བཀའ་གདམས་པ་རྣམས་ལ་བྱང་ཆུབ་སེམས་དཔའི་སྤྱོད་པ་སློབ་ཏུ་བྱོན་
དགོངས་ནས། གྲོགས་པོ་ལ་བཀའ་གནང་ནས་དགུང་ལོ་ཉེར་བརྒྱད་པ་ལ་འཕན་ཡུལ་དུ་
སྤྱོན་ནས་བྱམས་ཆོས་དང་མཛོད་སོགས་མང་དུ་གསན། ཁྱད་པར་དགེ་བཤེས་སྙུག་རུམ་
པའི་དྲུང་ནས་བཀའ་གདམས་ཀྱི་གདམས་ངག་རྣམས་དང་བྱང་ཆུབ་སེམས་བསྐྱེད་བཞེས།
རྗེ་ཉིད་ཀྱི་ཞལ་ནས། དུས་ད་ལྟ་ཕན་ཆད་དུ་ཀུན་རྫོབ་བྱང་ཆུབ་ཀྱི་སེམས་དང་འབྲལ་མ་
མྱོང་གསུངས། དེ་ན་མི་མང་བས་སྔར་གྱི་སྒོམ་ཞན་དུ་སོང་བས་ཐུགས་མ་བདེ། སློབ་
དཔོན་རྒྱ་ཡོན་བདག་སྒོམ་འབའ་ཞིག་མཛད་པར་གསན་པས་ཐུགས་སྤྲོ་བར་བྱུང་སྟེ་དེར་
བྱོན། དེ་ན་མི་ཉུང་བས་གནས་པ་ལ་སྐྱེད་བྱུང་། དེར་ལམ་རིམ་གྱི་ཁྲིད་ནས་མི་རྟག །ལས་
འབྲས། འཁོར་བའི་ཉེས་དམིགས་རྣམས་བསྒོམ་པས། སྔར་བདེ་སྟོང་གི་ཉམས་ཡོད་པ་
འགྱུར་ནས། ཕྱིས་བློ་ན་ཐུང་དུ་སོང་། སྐྱོ་ཤས་ཆེ་བར་བྱུང༌། གྲོགས་པོ་ན་རེ། ཇི་ལྟར་བྱུང་
ཟེར་བ་ལ། ང་ལ་དེ་ལྟར་བྱུང་གསུངས་པས། ང་ལ་ཡང་དེ་ལྟར་བྱུང་བཀའ་གདམས་པ་
འདི་ཀུན་གཅིག་གཅིག་ཡོད་ཡོད་འདྲ་ཟེར། མདོར་ན་རྗེ་ཉིད་ནི། ཇོ་བོ་རྗེའི་གདམས་ངག་

མཉམ་མེད་དྭགས་
ར་སྒྲུབ་བརྒྱུད་བསྟན་པའི་མཛེས་རྒྱན།
ལམ་རིམ་ནས་ཇི་སྐད་གསུངས་པ་བཞིན་ཐུགས་ལ་འཁྲུངས། བརྩོན་འགྲུས་ཤིན་ཏུ་ཆེ་ཞིང་
ལེ་ལོ་མི་མངའ་བས། ཉིན་ཀློག་པ་ཐོས་བསམ་གྱི་བྱ་བ་དང༌། མཚན་སྤོང་བ་བསམ་གཏན་
གྱི་བྱ་བ་ལ་གཙོ་བོར་མཛད་ཅིང་བཞུགས། སྐུའི་ཕྱི་ནང་གི་སྲིན་བུ་མི་འབྱུང་བ་དང་། ཞག་
ལྔ་ལྔ་ཙམ་ལ་འཚོ་བ་མ་གསོལ་ཀྱང་བཀྲེས་པ་མི་མངའ་ཞིང་སྐུ་ལུས་ཏིང་ངེ་འཛིན་གྱི་བདེ་
ཉམས་དང་ལྡན། མནལ་ལམ་དུ་མདོ་གསེར་འོད་སོགས་ནས་བཤད་པའི་ས་བཅུ་ཐོབ་
པའི་སྔ་ལྟས་རྣམས་ཇི་ལྟ་བ་བཞིན་བྱུང་ངོ་། །
གསུམ་པ་ཁྱད་པར་དུ་རྗེ་བཙུན་མི་ལའི་སྤྱན་སྔར་བྱོན་ནས་རྡོ་རྗེ་ཐེག་པའི་སྨིན་གྲོལ་
ཐོབ་པའི་ཚུལ་ནི། སྐབས་ཤིག་གི་ཚེ་ཐུགས་ཉམས་ལ་རྣལ་འབྱོར་པ་སྔོ་སངས་སྐུ་བོང་ཆེ་
བ༑ རས་འགའ་སྦྲུལ་པོ་་ཕྲག་ལ་བཀལ་བ། སྦ་མཁར་བསྣམས་པ་ཞིག་བྱུང་སྟེ་རྗེའི་དབུ་ལ་
ཕྱག་བཞག་ལྗགས་མཆིལ་རེ་གཏབ་ནས་སོང་བས། སྔར་བས་ཏིང་ངེ་འཛིན་བཟང་དུ་སོང་
འདྲ་བྱུང་བས། དགེ་སློང་ཞིག་ལ་བཤད་པས་དེ་ན་རེ། ཁྱེད་ཚུལ་ཁྲིམས་རྣམ་དག་གི་དགེ་
སློང་ལ་རྣལ་འབྱོར་པ་སོགས་བྱུང་ན་པེ་ཀར་གྱི་ལྟས་ཡིན། མི་གཡོ་བའི་བསྒོམ་བཟླས་
སོགས་རིམ་གྲོ་དགོས་ཚུལ་བཀླག་པས། དེ་བཞིན་མཛད་པ་ན། སྔར་གྱི་རྣལ་འབྱོར་པ་དེ་
འགྲིམ་འགྲུལ་འཁྲུལ་མང་དུ་སོང༌། དུས་དེ་ཙ་ན། སྐུ་ཚེ་གཅིག་གིས་རྡོ་རྗེ་འཆང་མངོན་དུ་
མཛད་པའི་གྲུབ་པའི་དབང་ཕྱུག་རྗེ་བཙུན་མི་ལ་རས་པ་དེ་ཉིད། བྲག་དམར་སྤོ་ཐོ་ན། རས་
ཆུང་ལ་སོགས་པའི་བུ་སློབ་རྣམས་དང་། ཉི་མ་རྣམས་ལ་ཆོས་གསུངས་ཞིང་བཞུགས་པའི་
ཚེ༑ རས་པ་རྒན་པ་རྣམས་ཀྱིས། ད་རྗེ་བཙུན་ཡང་སྐུ་བགྲེས་གདའ། གལ་སྲིད་ཞིང་ཁམས་
གཞན་དུ་གཤེགས་པ་བྱུང་ན་སྐུ་ཚབ་གཅིག་དགོས་པར་འདུག་པས། རྗེ་བཙུན་རང་ཐུགས་
གང་ལ་ཆེས་པ་གཅིག་ལ་གདམ་ངག་བུམ་པ་གང་བྱོས་གནང་ནས་མངའ་གསོལ་མཛད་པ་
འཐད་ལགས། དེ་མིན་འོ་ཅག་གི་ཆོས་བརྒྱུད་འདི་ལ་སློབ་ཚོགས་སྐྱོང་ཕེར་བ་མི་ཡོང་བ་
འདུག་ཞུས་པས། རྗེ་བཙུན་གྱི་ཞལ་ནས། ང་ལ་ཕྲིན་ལས་རྒྱ་ཆེན་སྤེལ་ནུས་པའི་སློབ་མ་
259

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་གསུམ་པ།
ཡོད། དེ་གང་ན་འདུག་དོ་ནུབ་ངས་བལྟ་ཡོང་སྔ་དྲོ་ཤོག་གསུང༌། སྔ་དྲོ་ཐམས་ཅད་མདུན་དུ་
ཚོགས་པ་ན་ཞལ་ནས། ངའི་བསྟན་པ་འཛིན་པའི་སྐྱེས་བུ་གདམས་ངག་བུམ་པ་གང་བྱོ་
ལེན་ཅིང་བསྟན་པ་ཕྱོགས་བཅུར་སྤེལ་ནུས་པ་ཆོས་འདུལ་བ་ལ་རབ་ཏུ་བྱུང་བའི་དགེ་སློང་
ལྷ་རྗེའི་མིང་ཅན་ཞིག་མྱུར་དུ་འོང་བར་འདུག །ངའི་རྨི་ལམ་ན་བུ་དེས་ཤེལ་དཀར་གྱི་བུམ་
པ་སྟོང་པ་གཅིག་ཁྱེར་ནས། ངའི་དངུལ་བུམ་བདུད་རྩིས་གང་བ་དེ་ཁོའི་བུམ་པར་སིབ་
ཀྱིས་བྱོ་བ་རྨིས། ཕ་རྒས་ཁར་བུ་སྐྱེས། སངས་རྒྱས་ཀྱི་བསྟན་པ་ཉིན་མོར་བྱེད་ཅིང་སེམས་
ཅན་མཐའ་ཡས་པའི་དོན་བྱེད་ནུས་པར་འདུག་ཧ་ཧ་ཞེས་བཞད་ཅིང་མགུར་གསུངས་པ།
རྗེ་བླ་མ་རྣམས་ལ་ཕྱག་འཚལ་ལོ། །བཀའ་དྲིན་ཅན་ལ་གསོལ་བ་འདེབས། །ཞེས་སོགས་
ནས། ཤར་སེང་གེ་དཀར་མོའི་འོ་མ་དེ། །སྣོད་རིན་ཆེན་གསེར་སྐྱོག་མ་ལགས་པ། །སྣོད་
ངན་ཕལ་དུ་ཅང་མི་བླུགས། སྣོད་ངན་ཕལ་དུ་བླུག་པ་ན། །སྣོད་ཀྱང་འཆག་ལ་བཅུད་ཀྱང་
འབོ། །རྗེ་ན་རོ་མཻ་ཏྲིའི་གདམས་ངག་འདི། །ཟབ་དང་ཟབ་པར་ཆ་མཆིས་ཀྱང་། །མ་བསྒོམ་
གོང་ན་ཟབ་རྒྱུ་མེད། །བསྒོམས་ཀྱི་ཁྲིད་ལ་ཟབ་པ་ཡིན། །ཕ་ཇོ་མར་པས་བླངས་པ་ཡིན། །
མི་ལ་རས་པས་བསྒོམ་པ་ཡིན། །མི་ལའི་སྒོམ་ཉམས་ཚིག་གསུམ་པོ། །གནད་དུ་འདྲིལ་བ་
ཆ་མཆིས་ཀྱང་། །སྣོད་མིན་རྣམས་ལ་ཟེར་རྒྱུ་མིན། །སྣོད་ལྡན་སླེབས་ན་སྟེར་བ་ཡིན། །བུ་
སྟོན་པ་བྱུང་ན་སྟེར་བ་ཡིན། །ཞེས་གསུངས་སོ། །དུས་དེའི་ཚེ་རྗེ་ཉིད་ཞབས་སྐོར་ལ་བྱོན་
པའི་ལམ་དུ་སྤྲང་པོ་གསུམ་སྡད་འདུག་པའི་གཅིག་ན་རེ། རང་རེ་གསུམ་འདྲ་བའི་བསོད་
ནམས་ཆུང་བ། འཚོལ་མ་དགོས་པར་ཟན་ཆེན་པོ་རེ་དང་ལོ་མའི་ཚོད་མ་ཕོར་རེ